निरीक्षण में सिणधरी के पांच आंगनबाड़ी केंद्र बंद, कारण बताओ नोटिस जारी
जिलेके दौरे पर आए महिला एवं बाल विकास विभाग के उप निदेशक डॉ.गुंजन सोनी ने गुरुवार को बाल विकास परियोजना क्षेत्र सिणधरी के आंगनबाड़ी केंद्रों का निरीक्षण किया।
इस दौरान पांच आंगनबाड़ी केंद्र घोनरी नाडी, चवा, इंद्रा कॉलोनी, सरनू भीमजी एवं आंगनबाड़ी केंद्र टाकूबेरी बंद पाए गए। डॉ. सोनी ने इसे गंभीरता से लेते हुए केंद्रों पर कार्यरत मानदेयकर्मियों को कारण बताओ नोटिस जारी कर मानदेय सेवाओं से तत्काल पृथक करने के आदेश बाल विकास परियोजना अधिकारी, सिणधरी को दिए। साथ ही दो दिन में रिपोर्ट प्रस्तुत करने को कहा।
निरीक्षण में आंगनबाड़ी केंद्र रावतसर, चवा, सरनू पनजी एवं सणपा फांटा का अवलोकन करने पर केंद्र खुले मिले। परंतु गुरुवार को साप्ताहिक पोषाहार वितरण दिवस होते हुए भी केंद्रों पर बालक एवं बालिकाएं, गर्भवती एवं धात्री महिलाएं उपस्थित नहीं थी। गर्म पूरक पोषाहार नाश्ते एवं एसएचजी बेबीमिक्स पोषाहार वितरण की कोई व्यवस्था नहीं थी।
bho_Deva hin_Deva hin_Deva hin_Deva